b"\n_START_ARTICLE_\nFrancisco Javier Carpio Pineda\n_START_SECTION_\nTraject\xc3\xb2ria\n_START_PARAGRAPH_\nFormat al planter del Sevilla FC, debuta al primer equip en la 92/93. Durant unes quantes temporades va ser davanter suplent del conjunt sevillista: del 92 al 96 juga 52 partits i marca un gol amb el Sevilla._NEWLINE_L'estiu de 1996 fitxa pel CF Extremadura, que debutava en la m\xc3\xa0xima categoria. Amb els d'Almendralejo, Pineda va ser titular i va marcar 4 gols. A l'any seg\xc3\xbcent recala al Rayo Vallecano, amb qui juga dos anys a la Segona Divisi\xc3\xb3. Despr\xc3\xa9s marxaria al Getafe CF, on seria suplent de nou en la categoria d'argent._NEWLINE_A partir del 2001, la carrera de Pineda va comen\xc3\xa7ar el seu declivi, tot jugant en equips de Segona B i Tercera andalusa, com el Montilla (01/02), Oriola (02/03) i Carolinense (03/06). El 2002 va tenir una curta estada al GD Chaves, de la segona portuguesa._NEWLINE_Va ser internacional espanyol en categories inferiors."